Funcții recursive

O funcție recursivă este o funcție care se autoapelează. 
Autoapelurile se fac pe “stiva internă”.
Stiva este o structură de date de tip LIFO (Last In First Out) în care ultimul element introdus este primul element scos.
Recursivitatea se aplică în cazul relațiilor de recurență. 


Există două tipuri de funcții recursive: directe și indirecte.

a) Recursivitate directă: o funcție se autoapelează pe ea însăși.

Exemplul 1: Programul următor citește un număr (salvat în variabila locală nr) de mai multe ori până când se introduce valoarea 0. După ce se introduce valoarea 0 numerele sunt afișate în ordinea inversă citirii lor.
#include <iostream>

using namespace std;

void afis()

{ int nr;

   cout<<"Introduceti un numar:";

   cin>>nr;

   if (nr!=0)

      afis();

   cout<<nr<<" ";

}

int main()

{   afis();

    return 0;

}

De exemplu, după ce sunt introduse numerele 5, 6, 7 și 0 se afișează: 0 7 6 5.

Apelurile funcției sunt efectuate astfel:
1) se apelează afis( );
   În acest apel se introduce numărul 5. Deoarece 5 este diferit de 0 se autoapelează funcția afis( ); Înainte de autoapel, valoarea 5 este salvată pe primul nivel al stivei interne.

2) are loc primul autoapel (apel din interiorul funcției). Practic, în acest moment funcția este apelată a doua oară. În cadrul acestui apel se introduce valoarea 6.

3) ….  autoapelurile continuă până se introduce valoarea 0.
Aceasta va fi salvată în stivă.
Deoarece valoarea 0 nu este diferită de 0 se execută de sus în jos pentru fiecare nivel din stivă instrucțiunea (restantă din fiecare apel) cout<<nr<<" ";
Astfel, la prima execuție a instrucțiunii se afișează valoarea din vârful stivei (adică 0) și apoi se coboară. De pe acest nivel se afișează valoarea (adică 7) și se coboară în stivă. Acest lucru are loc până la golirea stivei. Practic valorile afișate vor fi: 0 7 6 5
Observație: orice algoritm recursiv trebuie să se termine. Condiția de terminare este stabilită în interiorul funcției.
Exemplul 2: Următorul exemplu are transmis ca parametru un număr natural. Funcția va afișa în ordine crescătoare toate numerele naturale de la 0 până la numărul transmis ca parametru.

Corpul funcției:
void f(int n)

{   if (n>0)

      f(n-1);

   cout<<n<<" ";

}

Apelul funcției (în main): f(3);
Rezultatul obținut în urma execuției este:

Exemplul 3: Următorul exemplu determină suma cifrelor unui număr natural transmis ca parametru.

Corpul funcției:

int sumac(int n)

{

   if (n<10)

      return n;

    else return n%10 + sumac(n/10);

}
Apelul funcției (în main): cout<<"Suma cifrelor numarului 428 este "<<sumac(428);
Rezultatul obținut în urma execuției este:

Explicații: la primul apel, dacă numărul este format dintr-o singură cifră atunci funcția returnează acea cifră. Dacă numărul are cel puțin 2 cifre atunci funcția returnează ultima cifră a numărului + ceea ce se obține după reapelarea funcției pentru numărul obținut în urma eliminării ultimei cifre.

Exemplul 4: Următorul exemplu determină cel mai mare divizor comun dintre 2 numere. 

Corpul funcției:

int cmmdc(int a, int b)

{

    if (b==0)

        return a;

    return cmmdc(b, a%b);

}
Apelul funcției (în main): cout<<cmmdc(192,128);
Rezultatul obținut în urma execuției este:

b) Recursivitate indirectă: o funcție f1 apelează o altă funcție f2 care apelează funcția f1 și așa mai departe.
Temă: Implementați un program care să conțină definițiile funcțiilor recursive (și apeluri ale acestora) pentru:

a) a determina factorialul unui numar natural n. Se știe că, dacă n=0 atunci  fact(n)=1 iar dacă n este diferit de 0 atunci  fact(n)=n*fact(n-1)
b) a determina termenul de rang k din șirul lui Fibonacci.
Se știe că: dacă n=0 atunci fibo(n)=0

                 dacă n=1 atunci fibo(n)=1

       altfel fibo(n)=fibo(n-1)+fibo(n-2)
c) a determina suma primelor n numere naturale cu n transmis ca parametru.
*) Modificați funcția anterioară astfel încât să determinați de câte ori este apelată funcția recursivă. Afișați acest număr.
d)Calculul funcţiei Manna-Pnueli pentru un număr x întreg.:

F(x)=

e) Funcția lui Ackermann
f(m,n) = 

Aplicații: Implementați câte un program care, cu ajutorul funcțiilor recursive:
1.) afișează termenul de rang k din șirul: 1; 3; 5; 7; …….Tk cu Tk=Tk-1+2
     Funcția recursivă va primi termenul k ca parametru și va returna al k-lea termen

2.) afișează termenul de rang k din șirul: 1; 2; 4; 8; 16; 32; 64  …….Tk
      Înainte de a implementa funcția recursivă, determinați relația de recurență
3.) determină n la puterea p cu n și p transmiși ca parametri

4.) citește și afișează elementele dintr-un vector (o funcție pentru citire și altă funcție pentru afișare) 
5.) afișează divizorii unui număr transmis ca parametru
6.) determină numărul de combinări de n luate câte k cu n și k transmiși ca parametri

      se vor lua în calcul: 


dacă k=0 atunci nr_combinarilor=1;


dacă k>n atunci nr_combinarilor=0;



altfel combinari(n,k) = combinari(n-1,k) + combinari(n-1,k-1)
7.) determină suma elementelor pare dintr-un vector
8.) determină numărul elementelor negative dintr-un vector
9.) determină media aritmetică a elementelor dintr-un vector
10.) transformă un număr n din baza 10 într-o bază b ( 2<= b <=9); funcția va primi ca parametri pe n și b
int prim (int nr,int d)

{

   if (d>1)

   {

    if (nr%d==0)

       return 0;

     else return prim(nr,d-1);

   }

   return 1;

}
Aplicații-set 2:
1.Scrieți o functie recursivă numită litera cu doi parametri s și c unde s este un cuvant, iar c este o literă și care returnează de câte ori apare litera c în cuvântul s. 

2.Scrieți o funcție recursivă numită cifra cu doi parametri n și c unde n este număr natural, iar c este o cifră și care returnează de câte ori apare cifra c printre cifrele numărului n. 

3.Scrieți o funcție recursivă numită cifre cu trei parametri a, n și c unde a este un vector cu cel mult 100 de elemente numere naturale, n e număr natural reprezentând numărul de elemente din vectorul a, iar c este o cifră și care returnează de câte ori apare cifra c în total în cele n numere din vectorul a (va folosi functia cifra). 

4.Se citește un vector a cu n elemente numere întregi. Construiți și afișați doi vectori b și c completați  astfel: 

- vectorul b va conține elementele pare din vectorul a 

- vectorul c va conține elementele impare din vectorul a 

Se vor folosi funcții recursive pentru citire și afișare, precum și pentru construirea celor doi vectori.
5.Se citește un număr natural n iar apoi un vector a cu n elemente naturale. Înlocuiți în vectorul a elementul care apare de cele mai multe ori cu suma primelor două cifre ale sale. 

Se vor scrie și folosi funcții recursive pentru următoarele operații: 

- citirea celor n elemente ale vectorului a 

- afișarea celor n elemente ale vectorului a 

- calculul sumei primelor două cifre ale unui număr natural 

- determinarea numărului de apariții ale unei valori într-un vector 

- determinarea elementului cel mai frecvent întâlnit în vector 

- parcugerea vectorului și înlocuirea cerută
Exemplu: 

date.in 

7 

3700 544 130 544 3700 544 130 

date.out 

3700 9 130 9 3700 9 130 

(544 apare de număr maxim de ori și e înlocuit cu suma primelor două cifre ale sale, adică cu 9)

6.Să se scrie o funcție recursivă care numără câte vocale mici are un cuvânt transmis ca parametru.

7.Să se determine recursiv de câte ori apare o valoare întreagă x într-un vector a cu n elemente întregi.

8.Să se calculeze recursiv 2 la puterea n.

9.Să se scrie o funcție recursivă care primește ca parametru un număr n natural și afișează: 

1 2 3 4 ... n 

... 

1 2 3 

1 2 

1

10.Să se scrie o funcție recursivă care returnează numărul de cifre al unui număr natural primit ca parametru.
int eliminimp(int nr)

{

    if (nr<10)

    {

        if (nr%2==0) return nr;

           else return 0;

    }

    else

    {

        if (nr%2==1)

            return eliminimp(nr/10);

          else

            return nr%10+10*eliminimp(nr/10);

    }

}

